CELEX: 32019D2077
Language: sk
Date: 2019-11-28 00:00:00
Title: Rozhodnutie Politického a bezpečnostného výboru (SZBP) 2019/2077 z 28. novembra 2019, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2019)

6.12.2019   
               
               
                  SK
               
               
                  Úradný vestník Európskej únie
               
               
                  L 316/32
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2019/2077
         z 28. novembra 2019,
         ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2019)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (1), a najmä na jeho článok 9 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Podľa článku 9 ods. 1 rozhodnutia 2013/233/SZBP sa Politický a bezpečnostný výbor (ďalej len „PBV“) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania misie EUBAM Libya vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 30. augusta 2016 prijal rozhodnutie (SZBP) 2016/1634 (2), ktorým bol pán Vincenzo TAGLIAFERRI vymenovaný za vedúceho misie EUBAM Libya od 1. septembra 2016 do 21. augusta 2017.
                  
               
                     (3)
                  
                  
                     Mandát pána Vincenza TAGLIAFERRIHO ako vedúceho misie EUBAM Libya bol pravidelne predlžovaný, naposledy tým, že PBV prijal rozhodnutie (SZBP) 2018/2061 (3), ktorým sa predlžuje mandát pána Vincenza TAGLIAFERRIHO ako vedúceho misie EUBAM Libya do 31. decembra 2019.
                  
               
                     (4)
                  
                  
                     Rada prijala 17. decembra 2018 rozhodnutie (SZBP) 2018/2009 (4), ktorým sa mení a predlžuje rozhodnutie 2013/233/SZBP, a to do 30. júna 2020.
                  
               
                     (5)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol, aby sa mandát pána Vincenza TAGLIAFERRIHO ako vedúceho misie EUBAM Libya predĺžil od 1. januára 2020 do 30. júna 2020,
                  
               PRIJAL TOTO ROZHODNUTIE:
         
            Článok 1
            Mandát pána Vincenza TAGLIAFERRIHO ako vedúceho misie EUBAM Libya sa týmto predlžuje do 30. júna 2020.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            Uplatňuje sa od 1. januára 2020.
            V Bruseli 28. novembra 2019
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 138, 24.5.2013, s. 15.
         
            (2)  Rozhodnutie Politického a bezpečnostného výboru (SZBP) 2016/1634 z 30. augusta 2016 o vymenovaní vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2016) (Ú. v. EÚ L 243, 10.9.2016, s. 10).
         
            (3)  Rozhodnutie Politického a bezpečnostného výboru (SZBP) 2018/2061 z 18. decembra 2018, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/2/2018) (Ú. v. EÚ L 329, 27.12.2018, s. 22).
         
            (4)  Rozhodnutie Rady (SZBP) 2018/2009 zo 17. decembra 2018, ktorým sa mení rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) a predlžuje sa jeho platnosť (Ú. v. EÚ L 322, 18.12.2018, s. 25).